ઈ ટીવી ગુજરાતીના માધ્યમથી જે ગોષ્ઠિ કાર્યક્રમ આરંભ થઈ રહ્યો છે તેને મારી અનેક શુભેચ્છાઓ. આનંદનો વિષય છે જ્યારે હૈયું હૈયાને મળે ત્યારે હૈયાની હૈયાને મળવાનું અને હૈયાને હૈયામાં દળવાનો જે આનંદ હોય છે તે એક નવી જ ચેતના પૂરી પાડે છે. આ ગોષ્ઠિ એક એવો કાર્યક્રમ છે અને એના ખેવૈયા છે, બહુ જ મઝાના. કેટલા બધા લાંબા સમયથી પ્રિન્ટ મીડિયા સાથે સંકળાયેલા અને હવે એક આરોહણ કરી રહ્યા છે ઈલેક્ટ્રોનિક મીડિયામાં – સન્માનનીય શ્રી સુધીરભાઈ રાવલ સાહેબ. ગુજરાત સામયિક સાથે સંકળાયેલા. મારી મૈત્રી ત્યારથી થઈ. મને ઓળખતા હશે, કારણ કે હું તો રખડતું પ્રાણી છું. પરંતુ તેમણે મને ફોન કર્યો, સ્વામીજી કંઈક લખીને મોકલાવો – ગુજરાત વિશે, ગુજરાતી વિશે. કેમ ન લખાય ? એ તો ધબકે છે. આપણે વાયબ્રન્ટ કહીએ છીએ ને. કહેવાની આવશ્યકતા નથી, જે ધબકતું હોય એને ધબકતું-ધબકે છે એમ ન કહેવાય. એવા ધબકતા ગુજરાતના એ પ્રાણ સમાન છે સુધીરભાઈ. અને મેં પણ મારી વાતો બધી છે મુક્તપણે કોઈપણ પ્રકારની એ-આમ-તેમ કર્યા વગર સીધી જ વાત. ભઈ, અમે અમદાવાદમાં આવ્યા હતા, તો ખાડીયાની પોળમાં રહ્યા હતા અને વાંદરાઓની જેમ છાપરાંઓ ઉપર કૂદતા હતા અને ‘દેવદાસ’ ફિલ્મ જોવા ગયેલા તે પણ મેં લખ્યું, What is wrong in that ! 41 વર્ષ સંન્યાસને થયા છે પણ એની અંદર પૂર્વભૂમિકા તો હોઈ શકે ને ! અને એ માણસ છે તે સાચુકલો માણસ છે એ સુધીરભાઈ. અને એ મંજાયેલો જ માત્ર નહીં, પરંતુ એને ગુજરાતની, ગુજરાતી ભાષાની, સાહિત્યની એવી સૂઝ અને એમણે તાત્કાલિક જ, મને ગૌરવ થયું, મને આનંદ પણ થયો. આદરણીય આપણા મુખ્યમંત્રી શ્રી નરેન્દ્રભાઈના લેખ પછી પહેલો જ લેખ એ છપાયો. આવા આ સુધીરભાઈ જ્યારે એક નાયક થઈને, એક ગોષ્ઠિ કાર્યક્રમ લઈને આવી રહ્યા છે તો મને લાગે છે કે ઈ ટીવી.ના માટે, મનોમંથન માટે, એમાં ઘણાં બધા લોકો આવવાના છે, મને પણ કહ્યું છે આવવાનું. હું ચોક્કસ આવીશ. મને ગમશે. કારણકે હું ત્યારે સુધીરભાઈની સાથે ઈ ટીવી.ના માધ્યમથી વાત નથી કરતો, પરંતુ આપણા વિશાળ ગુજરાતની સાથે અખંડ-અવેગ ગુજરાતની સાથે કે જે ચો-તરફ, પૂર્વ-પશ્ચિમ-ઉત્તર-દક્ષિણ, ભૂ-ભૂઃ, સ્વઃ, જનઃ, સત્ય, અતઃ, વિતળ, પાતાલમાં જોડાયેલા તમામ ગુજરાતીઓ સાથે વાત કરું છું એનો મને આનંદ થશે.